title: Rannfrazenn anv
text: Er yezhoniezh e vez implijet an termen rannfrazenn anv pe sintagm-anv (saoz: noun phrase, diverraet NP) evit komz eus ur sintagm ganti da benn un anv-kadarn pe ur raganv pe o-unan pe implijet a-gevret gant renadennoù.
  
  Bez' e c'hell ur rannfrazenn anv talvezout da arguzenn ur verb, da skouer rener, renadenn pe doareenn.
  
  Setu ar renadennoù a c'heller implijout a-gevret gant un anv-kadarn evit sevel ur rannfrazenn anv:
  
  Doareerion:
   gerioù-mell strizh ("an", "al", "ar") pe amstrizh ("un", "ul", "ur");
   Gerioù diskouezañ (this, that)
   niveroù ("daou", "tri", "pevar"...))
   Anvioù-gwan perc'hennañ ("ma", "da", "e"...)
   gerioù kementiñ ("kalz a", "nebeut a"...)
  Anvioù-gwan, d.s. (the red ball);
  Renadennou all: rannfrazennoù araogennek, d.a. "An den gantañ ur valizenn en e dorn" hag islavarennoù, da skouer, "Al levrioù am boa lennet dec'h"
  
  A-wezhoù e c'hell en em derc'hel rannfrazennoù anv evel anvioù-kadarn, da skouer e brezhoneg al lostgerioù diskouezañ a vez staget ouzh ur sintagm-anv en he fezh kentoc'h evit ouzh an anv-kadarn spisaet gant ar ger diskouezañ war-eeun, da skouer, hep derc'hel kont eus ar ger-mell strizh ret e seurt degouezhioù e brezhoneg:
  
  Stag ouzh ar rannfrazenn anv
   "An taolioù bras-se"
   {[frazenn-anv.anv-gwan].lostger diskouezañ}
  
  Stag ouzh an anv war-eeun
   *"An taolioù-se bras"
   {[anv-kadarn.lostger diskouezañ].anv-gwan}
  
  Gwelet ivez
   Anv-kadarn
   Rannfrazenn verb
   Rannfrazenn
   Frazenn
  
  Anv-kadarn
  Kevreadurezh